אפרת רייטן

אפרת רייטן-מרום (נולדה ב-15 במאי 1972, ב' בסיוון ה'תשל"ב) היא עורכת דין ופוליטיקאית ישראלית, המכהנת כחברת הכנסת מטעם מפלגת העבודה ומשמשת יו"ר סיעת העבודה בכנסת העשרים וחמש. רייטן כיהנה כיו"ר ועדת העבודה והרווחה בכנסת העשרים וארבע וכחברה בוועדה לבחירת שופטים. בעברה הייתה רייטן שחקנית ומנחת טלוויזיה בערוץ הילדים ובערוץ 10. רייטן נולדה בחיפה וגדלה ברמת השרון. היא אחות אמצעית לשני אחים, בתם של מירי, מזכירה רפואית, ואבי, אל"ם בחיל הים ואחר-כך, איש ביטוח. רייטן בוגרת תיכון ע"ש רוטברג ברמת השרון, שם הצטיינה במגמת ספורט וביולוגיה, ואף זכתה בתחרויות ארציות בתחומי האתלטיקה הקלה. בין השאר, בקפיצה לגובה. את שירותה בצה"ל עשתה בלהקת פיקוד הדרום. את קריירת המשחק החלה ב-1992, כשחקנית משנה במיני-סדרה "משחקי אהבה". ב-1997 סיימה לימודי משחק בסטודיו לאמנויות התיאטרון מיסודו של יורם לוינשטיין. היא השתתפה במספר סדרות טלוויזיה. בהן "הכל נשבר במשפחה", "קפה פריז", "החוף הדרומי" ו"שבתות וחגים". ב-1999 שיחקה בתפקיד ראשי (לצד מנשה נוי) בסרט הטלוויזיה "שבעה ימים באלול". שיחקה במספר הצגות תיאטרון. בין היתר, גילמה את מיקה, הדמות הראשית בהצגה "הוא הלך בשדות" של תיאטרון באר שבע. במקביל, הנחתה מספר תוכניות טלוויזיה לנוער. בין השנים 1994–2000 הנחתה גם בערוץ הילדים ובטלוויזיה החינוכית. בנוסף השתתפה בקלטות ילדים כגון: "הכבש השישה עשר", "כובע קסמים", "שירים וסיפורים על אצבעות", ו"חיתולי", בפסטיגלים 1997 ו-1998, ובמחזות זמר לילדים כגון: "הממלכה הקסומה של הוגו", "בת הים הקטנה" ו"הנסיכה והאפון". בשנים 2003–2005 הנחתה רייטן, לצד מני פאר, את תוכנית הבוקר "יום חדש" בערוץ 2 של קשת. בשנים 2007–2008 הנחתה את תוכנית הבוקר "כל בוקר" בערוץ 10. ב-2010 הנחתה את התוכנית "הפרקליטים" בערוץ 10. במקביל שיחקה בתפקיד משני בסרט האימה "כלבת" שיצא לאקרנים ב-2010, ובשנת 2011 השתתפה בסדרה הקומית "גבוה וגרינבאום" בערוץ 2 של קשת. בשנים 2011–2012 הנחתה בערוץ 10 את המגזין השבועי "נקודה il" בהפקת הסוכנות היהודית. ב-2004 השלימה לימודי משפטים במכללת שערי משפט. בהמשך הוסמכה לעריכת-דין, ובשנת 2012 החלה לעבוד במשרד עורכי הדין "גולדפרב זליגמן". היא מומחית לדיני חוזים, לדיני תאגידים וללשון הרע. ייצגה בין היתר את ההסתדרות הרפואית, ואת משפחות ההרוגים באסון נחל צפית. כיהנה כחברה בוועדת החוקה של מפלגת העבודה. התמודדה בבחירות המקדימות של מפלגת העבודה לקראת הבחירות לכנסת ה-24 ובסופן הוצבה במקום החמישי ברשימת מפלגת העבודה. בחודש מרץ 2021 הושבעה לכנסת ה-24 – לאחר שמפלגת העבודה זכתה בשבעה מנדטים – ונבחרה כחברה בוועדה המסדרת של הכנסת, והחל מ-26 ביולי 2021 כיהנה כיושבת ראש ועדת העבודה והרווחה של הכנסת. באוגוסט 2021 נבחרה מטעם הכנסת לחברה בוועדה לבחירת שופטים. בבחירות לכנסת ה-25 התמודדה בבחירות המקדימות של מפלגת העבודה, קיבלה 12,877 קולות והוצבה במקום הרביעי ברשימת המפלגה לכנסת. משמשת חברה בוועדות ביטחון לאומי, עבודה ורווחה והוועדה המיוחדת לטיפול בשורדי השואה. נציגת הכנסת ב-WPL, ארגון בינלאומי למנהיגות נשית בפוליטיקה, וחברה בקבוצת הידידות הפרלמנטרית ישראל-טורקיה. החל מאפריל 2024 רייטן משמשת ממלאת מקום קבועה בוועדת חוץ וביטחון. רייטן מתגוררת ביפו. היא נשואה לאדריכל גל מרום, ולהם בן ובת. מדיה וקבצים בנושא אפרת רייטן בוויקישיתוף אפרת רייטן, באתר הכנסת אפרת רייטן, ברשת החברתית אקס (טוויטר) אפרת רייטן, ברשת החברתית אינסטגרם אפרת רייטן, באתר כנסת פתוחה אפרת רייטן, במיזם "אישים" לתיעוד היצירה הישראלית אפרת רייטן, במסד הנתונים הקולנועיים IMDb (באנגלית) אפרת רייטן, באתר "אידיבי", מאגר הידע העברי לקולנוע ישראלי ועולמי אפרת רייטן, באתר ספר הקולנוע הישראלי אפרת רייטן, באתר MOOMA (בארכיון האינטרנט) אפרת רייטן, באתר "ייצוג 1 אמנים ויוצרים" שרי מקובר-בליקוב, ‏אחרי שלימדה ילדים לשיר וניהלה מלחמות משפטיות כעו"ד: אפרת רייטן עוברת למגרש של הגדולים, באתר מעריב אונליין, 10 באפריל 2021 רותם שטרקמן ונתנאל גאמס, ראיון עם ח"כ אפרת רייטן, באתר הארץ, 4 בפברואר 2022 אפרת רייטן, באתר ערוץ כנסת מיכל ישראלי, ‏מי את אפרת רייטן?, באתר ‏מאקו‏, 3 בפברואר 2021 ריקי כרמי, האסון בנחל: השופטת הציעה להקל בסעיף האישום, המשפחות מוחות, באתר ynet, 24 ביוני 2020 גיל פלוטקין, ‏"מנהיגים צריכים להודות בכשלונות", באתר דבר העובדים בארץ ישראל, 1 בפברואר 2021 ועדת הכנסת אישרה את מינוייה של חברת הכנסת מטעם מפלגת העבודה, באתר כיפה שירית אביטן כהן, ‏הליכוד בחוץ: אפרת רייטן ושמחה רוטמן נבחרו לוועדה למינוי שופטים, באתר גלובס, 4 באוגוסט 2021